भागीचौरा विकास संघर्ष समिति के अध्यक्ष भरत सिंह ऐरी और सचिव विवेक जोशी के नेतृत्व में एक प्रतिनिधिमंडल ने जल संस्थान डीडीहाट के अवर अभियंता अनूप दीक्षित से मुलाकात की। उन्होंने बताया कि वर्तमान समय में भागीचौरा के लिए नलकुड़ी-भागीचौरा पेयजल योजना से पानी की सप्लाई होता है। विगत 11 दिनों से इस योजना से एक बूंद भी नहीं टपकी है। िगर्मी बढ़ने सेे क्षेत्र के कई प्राकृतिक जल स्रोत पहले ही सूख चुके है, जिसके कारण लोगों को कई किलोमीटर दूर से पानी ढोकर लाना पड़ रहा है। जल संस्थान के अवर अभियंता ने बताया कि वर्तमान में सीमा सड़क संगठन द्वारा भागीचौरा के पास सड़क का चौड़ीकरण का काम किया जा रहा है, जिस कारण पाइप लाइन बार-बार टूट रही है। उन्होंने बताया कि इस संबंध में ग्रिफ को नोटिस भी भेजा गया है। क्षेत्र में शीघ्र पेयजल आपूर्ति बहाल की जाएगी।